b'\n_START_ARTICLE_\nJefferies-demningen\n_START_PARAGRAPH_\nJefferies-demningen, tidligere kjent som Pinopolis-demningen, er en demning med vannkraftverk beliggende i Berkeley County, delstaten S\xc3\xb8r-Carolina i USA. Det nytter vann ved Tailrace Canal fra Cooper River, som er det vestre utl\xc3\xb8pet av Santee River, og skaper Moultrie-sj\xc3\xb8en p\xc3\xa5 hele 240 km\xc2\xb2._NEWLINE_Kraftverket har en installert produksjonskapasitet p\xc3\xa5 133 MW, fordelt p\xc3\xa5 fem turbiner. Demningen er 1\xc2\xa0730 m lang og 61 m h\xc3\xb8y. Anlegget ble bygget 1939\xe2\x80\x931942. Operat\xc3\xb8r er South Carolina Public Service Authority._NEWLINE_Anlegget inng\xc3\xa5r i Santee Cooper-prosjektet og var det f\xc3\xb8rste anlegget. Det er siden bygget et oljekraftverk p\xc3\xa5 393 MW med to turbiner ved siden av vannkraftverket. Navnet p\xc3\xa5 vannkraftverket og demningen ble endret i 1966 og oppkalt etter senator Richard M. Jefferies.'